NEHRA
నిర్ణయాన్ని త్వరలోనే వెల్లడిస్తా : నెహ్రా
న్యూఢిల్లీ: భారత ఫాస్ట్‌ బౌలర్‌ ఆశిష్‌ నెహ్రా నవంబర్‌ 2న సొంత మైదానంలో అంతర్జాతీయ క్రికెట్‌కు వీడ్కోలు పలికిన సంగతి తెలిసిందే. దీంతో నెహ్రా ఇప్పుడు ఏం చేస్తాడు అన్న దానిపై సర్వత్రా చర్చ నడుస్తోంది. తాజాగా నెహ్రా దీనిపై స్పందించాడు. తాజాగా ఓ జాతీయ ఛానెల్‌కు ఇచ్చిన ఇంటర్వ్యూలో నెహ్రా మాట్లాడుతూ…ఇప్పుడు నేను ఏ నిర్ణయం తీసుకోవాలనుకున్నా చాలా సులువుగా తీసుకోవచ్చు. ప్రస్తుతం వీలైనంత ఎక్కువ సమయాన్ని కుటుంబ సభ్యులతో గడుపుతా. ఆ తర్వాత క్రికెట్‌కు సంబంధించిన ఏదో ఒక రంగాన్ని ఎంచుకుంటా. అది కోచ్‌గా లేదంటే కామెంటేటర్‌గా. త్వరలో దీనిపైన తుది నిర్ణయం ప్రకటిస్తా. ప్రస్తుతం విరాట్‌ కోహ్లీ నేతృత్వంలోని భారత జట్టు విదేశీ గడ్డపై సైతం అద్భుత విజయాలు సాధిస్తోంది. విదేశీ గడ్డపై మన జట్టు సాధించే విజయాలను మరిన్ని చూడాలని ఆశిస్తున్నానని నెహ్రా తెలిపాడు.